**«*CENTRIC ΣΥΜΜΕΤΟΧΩΝ A.E.***

***ΑΡ. ΓΕΜΗ 112604508000***

***(πρώην ΑΡ. Μ.Α.Ε. 34077/06/Β/95/33)***

***ΠΡΟΣΚΛΗΣΗ***

***ΤΩΝ ΜΕΤΟΧΩΝ ΣΕ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ***

*Σύμφωνα με το Νόμο και το Καταστατικό της Εταιρείας και κατόπιν αποφάσεως του Διοικητικού Συμβουλίου η οποία ελήφθη κατά τη Συνεδρίαση της 17ης Ιουνίου 2024, καλούνται οι κ.κ. Μέτοχοι της Εταιρείας «****CENTRIC ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ»*** *σε Τακτική Γενική Συνέλευση, η οποία θα πραγματοποιηθεί* ***την Τρίτη, 9 Ιουλίου 2024 και ώρα 11.00 π.μ.*** *στην έδρα της Εταιρείας στην οδό Μακρυγιάννη αρ. 20 (1ος όροφος) στο Δήμο Μοσχάτου Αττικής. Σε περίπτωση μη επίτευξης της απαιτούμενης απαρτίας για τη συζήτηση και λήψη αποφάσεων επί ενός ή περισσοτέρων θεμάτων της ημερήσιας διάταξης, οι κ.κ. Μέτοχοι καλούνται σε Επαναληπτική Γενική Συνέλευση,* ***τη Δευτέρα 15 Ιουλίου 2024 και ώρα 11.00 π.μ.*** *στον ίδιο ως άνω τόπο, χωρίς δημοσίευση νέας πρόσκλησης, σύμφωνα με την παρ. 2 του άρθρου 130 του Ν.4548/2018.*

***ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ***

*1.Υποβολή και έγκριση των ετήσιων χρηματοοικονομικών καταστάσεων της Εταιρείας (εταιρικών και ενοποιημένων) για την εταιρική χρήση 2023 (1/1/2023-31/12/2023) και των σχετικών εκθέσεων του Διοικητικού Συμβουλίου και των Ορκωτών Ελεγκτών.*

*2.Υποβολή της Ετήσιας Έκθεσης Πεπραγμένων της Επιτροπής Ελέγχου για την εταιρική χρήση 1/1/2023-31/12/2023.*

*3.Υποβολή της Έκθεσης των Ανεξαρτήτων μη Εκτελεστικών Μελών του Διοικητικού Συμβουλίου προς την Τακτική Συνέλευση, σύμφωνα με το άρθρο 9 παρ. 5 του Ν. 4706/2020, όπως ισχύει.*

*4.Υποβολή προς συζήτηση και ψήφιση της Έκθεσης Αποδοχών των μελών του Διοικητικού Συμβουλίου για την εταιρική χρήση 1/1/2023 - 31/12/2023, σύμφωνα με το άρθρο 112 παρ. 3 του Ν. 4548/2018.*

*5. Έγκριση της συνολικής διαχείρισης της Εταιρείας από το Διοικητικό Συμβούλιο κατά τη χρήση 2023 (1/1/2023-31/12/2023), σύμφωνα με το άρθρο 108 του Ν. 4548/2018, όπως ισχύει, και απαλλαγή των Ορκωτών Ελεγκτών -Λογιστών της Εταιρείας από κάθε ευθύνη αποζημίωσης για τον έλεγχο της χρήσης 2023, σύμφωνα με το άρθρο 117 παρ. 1 περίπτωση (γ) του Ν.4548/2018.*

*6.Εκλογή Ελεγκτικής Εταιρείας για τον έλεγχο των χρηματοοικονομικών καταστάσεων της Εταιρείας, εταιρικών και ενοποιημένων, για την εταιρική χρήση 2024 (1/1/2024-31/12/2024) και για την έκδοση του ετήσιου φορολογικού πιστοποιητικού και καθορισμός της αμοιβής της.*

*7. Έγκριση αμοιβών μελών Διοικητικού Συμβουλίου για την εταιρική χρήση 2023 (1/1/2023 - 31/12/2023) και προέγκριση αμοιβών τους για την τρέχουσα εταιρική χρήση 2024 (1/1/2024 - 31/12/2024), σύμφωνα με το άρθρο 109 του ν. 4548/2018.*

*8.Παροχή αδείας, σύμφωνα με το άρθρο 98 παρ. 1 του Ν. 4548/2018, όπως ισχύει, στα μέλη του Διοικητικού Συμβουλίου και στα διευθυντικά στελέχη της Εταιρείας να μετέχουν σε Διοικητικά Συμβούλια ή στη διοίκηση των θυγατρικών και συνδεδεμένων εταιρειών της Εταιρείας.*

*9. Εκλογή νέου Διοικητικού Συμβουλίου της Εταιρείας και ορισμός των ανεξάρτητων μη εκτελεστικών μελών του.*

*10. Λοιπά θέματα: Ανακοινώσεις και Ενημερώσεις.*

*Σύμφωνα με τα άρθρα 121 παρ. 3, 4, 123, 124 παρ.6, 125 και 128 του Ν.4548/2018, η Εταιρεία ενημερώνει τους μετόχους για τα κάτωθι:*

***Ι. Δικαίωμα Συμμετοχής στη Γενική Συνέλευση***

*Δικαίωμα συμμετοχής στην Τακτική Γενική Συνέλευση της 9ης Ιουλίου 2024 έχουν οι Μέτοχοι της Εταιρείας οι οποίοι εμφανίζονται στα αρχεία του Συστήματος Άυλων Τίτλων (Σ.Α.Τ) που διαχειρίζεται η ανώνυμη εταιρεία «Ελληνικό Κεντρικό Αποθετήριο Τίτλων Ανώνυμη Εταιρεία» (ΕΛ.Κ.Α.Τ.)»* ***την 4η Ιουλίου 2024****, ήτοι κατά την έναρξη της πέμπτης (5ης) ημέρας που προηγείται της συνεδρίασης της Τακτικής Γενικής Συνέλευσης («****Ημερομηνία Καταγραφής»)****. Η ως άνω Ημερομηνία Καταγραφής ισχύει και για την περίπτωση της Επαναληπτικής Γενικής Συνέλευσης τη Δευτέρα, 15 Ιουλίου 2024, δεδομένου ότι η εξ αναβολής ή η επαναληπτική συνεδρίαση δεν απέχει περισσότερες από τριάντα (30) ημέρες από την Ημερομηνία Καταγραφής.*

*Έναντι της Εταιρείας θεωρείται ότι δικαίωμα συμμετοχής και ψήφου στην Τακτική Γενική Συνέλευση έχει μόνον όποιος φέρει την ιδιότητα του μετόχου κατά την Ημερομηνία Καταγραφής, ή ο ταυτοποιούμενος ως τέτοιος κατά τη σχετική ημερομηνία μέσω των εγγεγραμμένων διαμεσολαβητών ή άλλων διαμεσολαβητών, τηρουμένων των διατάξεων της νομοθεσίας (ν.4548/18, ν.4569/2018, ν.4706/20, καθώς και του Κανονισμού (ΕΕ) 2018/1212 και του Κανονισμού Λειτουργίας του Ελληνικού Κεντρικού Αποθετηρίου Τίτλων (ΦΕΚΒ΄/1007/16.03.2021).*

*Η απόδειξη της μετοχικής ιδιότητας κατά την Ημερομηνία Καταγραφής θα πιστοποιείται ηλεκτρονικά από την ΕΛ.Κ.Α.Τ, με απευθείας ηλεκτρονική σύνδεση της Εταιρείας με τα αρχεία Σ.Α.Τ, εφόσον παρέχει υπηρεσίες μητρώου, ή μέσω των συμμετεχόντων και εγγεγραμμένων διαμεσολαβητών στο κεντρικό αποθετήριο τίτλων σε κάθε άλλη περίπτωση.*

*Μέτοχος μπορεί να συμμετάσχει στη Γενική Συνέλευση, βάσει επιβεβαιώσεων ή ειδοποιήσεων των άρθρων 3, 5 και 6 του Κανονισμού (ΕΕ) 2018/1212, που παρέχονται από τον διαμεσολαβητή, εκτός αν η Γενική Συνέλευση αρνηθεί τη συμμετοχή αυτή για σπουδαίο λόγο, που δικαιολογεί την άρνησή της, τηρουμένων των κείμενων διατάξεων (άρθρο 19 παρ.1, ν.4569/2018 και άρθρο 124 παρ. 5, ν.4548/2018).*

*Σημειώνεται ότι για τη συμμετοχή των μετόχων στη Τακτική Γενική Συνέλευση (αρχική ή επαναληπτική) δεν απαιτείται η δέσμευση των μετοχών τους ή η τήρηση άλλης ανάλογης διαδικασίας, η οποία περιορίζει τη δυνατότητα πώλησης και μεταβίβασης των μετοχών κατά το χρονικό διάστημα που μεσολαβεί ανάμεσα στην Ημερομηνία Καταγραφής και την ημερομηνία της Τακτικής Γενικής Συνέλευσης (αρχικής ή επαναληπτικής).*

***ΙΙ. Άσκηση δικαιώματος συμμετοχής και ψήφου μέσω αντιπροσώπου .***

*Οι Μέτοχοι, που δικαιούνται να μετάσχουν στη Τακτική Γενική Συνέλευση, μπορούν να ψηφίσουν είτε αυτοπροσώπως είτε μέσω αντιπροσώπων. Κάθε Μέτοχος μπορεί να διορίσει μέχρι τρεις (3) αντιπροσώπους. Νομικά πρόσωπα μετέχουν στην Τακτική Γενική Συνέλευση ορίζοντας ως εκπροσώπους τους μέχρι τρία (3) φυσικά πρόσωπα. Ο αντιπρόσωπος που ενεργεί για περισσότερους Μετόχους μπορεί να ψηφίζει διαφορετικά για κάθε Μέτοχο. Εάν ο Μέτοχος κατέχει μετοχές, οι οποίες εμφανίζονται σε περισσότερους του ενός λογαριασμού αξιών, ο Μέτοχος μπορεί να ορίζει διαφορετικούς αντιπροσώπους για τις μετοχές που εμφανίζονται στον κάθε λογαριασμό αξιών.*

*Έντυπα αντιπροσώπευσης για το διορισμό αντιπροσώπου ή την ανάκληση ή αντικατάσταση αντιπροσώπου είναι διαθέσιμα α) σε ηλεκτρονική μορφή στην ιστοσελίδα της Εταιρείας http://www.centric.gr. και β) σε έγχαρτη μορφή στα Γραφεία της Εταιρείας στο Μοσχάτο Αττικής, οδός Στρ. Μακρυγιάννη αρ. 20 (Τμήμα Εξυπηρέτησης Μετόχων). Τα ως άνω έντυπα κοινοποιούνται στην Εταιρεία συμπληρωμένα και υπογεγραμμένα από τον μέτοχο τουλάχιστον είκοσι τέσσερις (24) ώρες πριν από την ορισθείσα ημερομηνία της Γενικής Συνέλευσης, ήτοι μέχρι την 8η Ιουλίου 2024 και ώρα 11.00 π.μ. είτε με κατάθεσή τους στην έδρα της Εταιρείας στο Μοσχάτο Αττικής, οδός Στρ. Μακρυγιάννη αρ. 20 (Τμήμα Εξυπηρέτησης Μετόχων), είτε με αποστολή τους εντός της ανωτέρω προθεσμίας, με ηλεκτρονικό ταχυδρομείο στη διεύθυνση zmihoudi@centric.gr. στο Τμήμα Εξυπηρέτησης Μετόχων της Εταιρείας. Ο μέτοχος καλείται να μεριμνά για την επιβεβαίωση της επιτυχούς αποστολής του εντύπου διορισμού αντιπροσώπου και της παραλαβής του από την Εταιρεία καλώντας στο τηλέφωνο* [*210 9480000*](https://www.google.com/search?q=%CF%88%CE%B5%CE%BD%CF%84%CF%81%CE%B9%CF%88&oq=%CF%88%CE%B5%CE%BD%CF%84%CF%81%CE%B9%CF%88&aqs=chrome..69i57.1328j0j15&sourceid=chrome&ie=UTF-8) *(Τμήμα Εξυπηρέτησης Μετόχων).*

*Μέτοχοι που δεν έχουν συμμορφωθεί με την ως άνω προθεσμία, μπορούν να μετάσχουν στη Γενική Συνέλευση κατόπιν άδειας της, εκτός αν η Γενική Συνέλευση αρνηθεί τη συμμετοχή τους για σπουδαίο λόγο που δικαιολογεί την άρνησή της.*

*Ο Μέτοχος μπορεί να διορίσει αντιπρόσωπο/αντιπροσώπους για μία ή περισσότερες γενικές συνελεύσεις και για ορισμένο χρόνο. Ο αντιπρόσωπος ψηφίζει σύμφωνα με τις οδηγίες του Μετόχου, εφόσον υφίστανται, και υποχρεούται να αρχειοθετεί τις οδηγίες ψήφου για τουλάχιστον ένα (1) έτος, από την ημερομηνία της Γενικής Συνέλευσης ή, σε περίπτωση αναβολής αυτής, της τελευταίας επαναληπτικής συνέλευσης στην οποία έκανε χρήση του πληρεξουσίου. Η μη συμμόρφωση του αντιπροσώπου με τις οδηγίες που έχει λάβει δεν επηρεάζει το κύρος των αποφάσεων της Γενικής Συνέλευσης, ακόμη και αν η ψήφος του αντιπροσώπου ήταν αποφασιστική για την επίτευξη της πλειοψηφίας.*

*Ο αντιπρόσωπος Μετόχου υποχρεούται να γνωστοποιεί στην Εταιρεία, πριν από την έναρξη της συνεδρίασης της Γενικής Συνέλευσης, κάθε συγκεκριμένο γεγονός, το οποίο μπορεί να είναι χρήσιμο στους Μετόχους για την αξιολόγηση του κινδύνου να εξυπηρετήσει ο αντιπρόσωπος άλλα συμφέροντα πλην των συμφερόντων του Μετόχου. Κατά την έννοια της παρούσας παραγράφου μπορεί να προκύπτει σύγκρουση συμφερόντων ιδίως όταν ο αντιπρόσωπος: α) είναι μέτοχος που ασκεί τον έλεγχο της Εταιρείας ή άλλο νομικό πρόσωπο ή οντότητα η οποία ελέγχεται από τον εν λόγω μέτοχο, β) είναι μέλος του Διοικητικού Συμβουλίου ή της εν γένει διοίκησης της Εταιρείας ή Μετόχου που ασκεί τον έλεγχο της Εταιρείας ή άλλου νομικού προσώπου ή οντότητας που ελέγχεται από Μέτοχο, ο οποίος ασκεί τον έλεγχο της Εταιρείας, γ) είναι υπάλληλος ή ελεγκτής της Εταιρείας ή μετόχου που ασκεί τον έλεγχο της Εταιρείας ή άλλου νομικού προσώπου ή οντότητας που ελέγχεται από Μέτοχο, ο οποίος ασκεί τον έλεγχο της Εταιρείας, δ) είναι σύζυγος ή συγγενής πρώτου βαθμού με ένα από τα φυσικά πρόσωπα που αναφέρονται στις περιπτώσεις α΄ έως γ΄.*

***ΙΙΙ. Άσκηση Δικαιώματος ψήφου από απόσταση ΠΡΙΝ τη Γενική Συνέλευση***

*Σύμφωνα με το άρθρο 13 παρ. 3 του Καταστατικού της Εταιρείας, οι μέτοχοι μπορούν να συμμετάσχουν στην ψηφοφορία από απόσταση δι’ αλληλογραφίας, η οποία διεξάγεται* ***πριν*** *την Γενική Συνέλευση, συμπληρώνοντας και υπογράφοντας το «Έντυπο Επιστολικής Ψήφου», θεωρημένο για το γνήσιο της υπογραφής ή ψηφιακά υπογεγραμμένο με χρήση αναγνωρισμένης ψηφιακής υπογραφής από τον αντιπρόσωπο ή τον μέτοχο, και να το προσκομίσουν είτε στην έδρα της Εταιρείας στην οδό Μακρυγιάννη 20, Μοσχάτο Αττικής (Τμήμα Εξυπηρέτησης Μετόχων), είτε να το αποστείλουν μέσω ηλεκτρονικού ταχυδρομείου στην ηλεκτρονική διεύθυνση* [*zmihoudi@centric.gr*](mailto:zmihoudi@centric.gr)*., τουλάχιστον είκοσι τέσσερις (24) ώρες πριν από την ημερομηνία συνεδρίασης της Τακτικής Γενικής Συνέλευσης (δηλαδή το αργότερο μέχρι τις 08.07.2024 και ώρα 11:00 π.μ.). Στην τελευταία περίπτωση, ο μέτοχος καλείται να μεριμνά για την επιβεβαίωση της επιτυχούς αποστολής του Εντύπου Επιστολικής Ψήφου και της παραλαβής του από την Εταιρεία καλώντας στο τηλέφωνο* [*21 0948 0000*](https://www.google.com/search?q=%CF%88%CE%B5%CE%BD%CF%84%CF%81%CE%B9%CF%88&oq=%CF%88%CE%B5%CE%BD%CF%84%CF%81%CE%B9%CF%88&aqs=chrome..69i57.1328j0j15&sourceid=chrome&ie=UTF-8) *(Τμήμα Εξυπηρέτησης Μετόχων).*

*Το «Έντυπο Επιστολικής Ψήφου» και τα θέματα της ημερήσιας διάταξης διατίθενται στους μετόχους σε έγχαρτη μορφή στην έδρα της Εταιρείας στην οδό Μακρυγιάννη 20, Μοσχάτο Αττικής (Τμήμα Εξυπηρέτησης Μετόχων) και σε ηλεκτρονική μορφή στην ιστοσελίδα της Εταιρείας (*[*www*.*centric*.*gr*](http://www.centric.gr)*).*

*Μέτοχοι που ψηφίζουν κατά τα ανωτέρω πριν από την Τακτική Γενική Συνέλευση, υπολογίζονται για τον σχηματισμό της απαρτίας και πλειοψηφίας, μόνον εφόσον οι σχετικές ψήφοι έχουν παραληφθεί από την Εταιρεία το αργότερο μέχρι τις 08.07.2024 και ώρα 11:00 π.μ..*

***ΙV. Δικαιώματα Μειοψηφίας***

*Σύμφωνα με τις παραγράφους 2, 3, 6 και 7 του άρθρου 141 του Ν. 4548/2018 οι μέτοχοι έχουν τα ακόλουθα δικαιώματα:*

*1. Με αίτηση Μετόχων που εκπροσωπούν το 1/20 του καταβεβλημένου κεφαλαίου, το Διοικητικό Συμβούλιο υποχρεούται να εγγράψει πρόσθετα θέματα στην ημερήσια διάταξη της Γενικής Συνέλευσης, αν η σχετική αίτηση περιέλθει στο Διοικητικό Συμβούλιο τουλάχιστον δέκα πέντε (15) ημέρες πριν από τη Γενική Συνέλευση, ήτοι μέχρι την 24η Ιουνίου 2024. H αίτηση για την εγγραφή πρόσθετων θεμάτων στην ημερήσια διάταξη θα πρέπει να συνοδεύεται από αιτιολόγηση ή από σχέδιο απόφασης προς έγκριση στη Γενική Συνέλευση. Η αναθεωρημένη ημερήσια διάταξη δημοσιοποιείται με τον ίδιο τρόπο, όπως και η προηγούμενη ημερήσια διάταξη, δεκατρείς (13) ημέρες πριν από την ημερομηνία της Γενικής Συνέλευσης. Ταυτόχρονα τίθεται στη διάθεση των Μετόχων στην ιστοσελίδα της Eταιρείας, μαζί με την αιτιολόγηση ή το σχέδιο απόφασης που έχει υποβληθεί από τους Μετόχους κατά τα προβλεπόμενα στο άρθρο 123 παρ.4 ν.4548/2018. Εφόσον τα θέματα αυτά δεν δημοσιευθούν, οι αιτούντες Μέτοχοι δικαιούνται να ζητήσουν την αναβολή της Γενικής Συνέλευσης σύμφωνα με την παράγραφο 5 του άρθρου 141 του Ν. 4548/2018 και να προβούν οι ίδιοι στη δημοσίευση κατά το άρθρο 122 του ν. 4548/2018 επτά (7) τουλάχιστον ημέρες πριν από τη Γενική Συνέλευση με δαπάνη της Εταιρείας, ήτοι μέχρι και την 2α Ιουλίου 2024.*

*2. Μέτοχοι που εκπροσωπούν το 1/20 του καταβεβλημένου κεφαλαίου έχουν το δικαίωμα να υποβάλουν σχέδια αποφάσεων για θέματα που περιλαμβάνονται στην αρχική ή την τυχόν αναθεωρημένη ημερήσια διάταξη της Γενικής Συνέλευσης. Η σχετική αίτηση πρέπει να περιέλθει στο Διοικητικό Συμβούλιο επτά (7) τουλάχιστον ημέρες πριν από την ημερομηνία της Γενικής Συνέλευσης, ήτοι μέχρι και την 2α Ιουλίου 2024, τα σχέδια δε αποφάσεων τίθενται στη διάθεση των Μετόχων κατά τα οριζόμενα στην παράγραφο 3 του άρθρου 123 του Ν. 4548/2018, έξι (6) τουλάχιστον ημέρες πριν από την ημερομηνία της Γενικής Συνέλευσης, ήτοι μέχρι και την 3η Ιουλίου 2024.*

*3. Ύστερα από αίτηση οποιουδήποτε Μετόχου, που υποβάλλεται στην Εταιρεία πέντε (5) τουλάχιστον πλήρεις ημέρες πριν από τη Γενική Συνέλευση, ήτοι μέχρι και την 3η Ιουλίου 2024, το Διοικητικό Συμβούλιο υποχρεούται να παρέχει στη Γενική Συνέλευση τις αιτούμενες συγκεκριμένες πληροφορίες για τις υποθέσεις της Εταιρείας, στο μέτρο που αυτές είναι σχετικές με τα θέματα της ημερήσιας διάταξης. Υποχρέωση παροχής πληροφοριών δεν υφίσταται, όταν οι σχετικές πληροφορίες διατίθενται ήδη στη διαδικτυακό τόπο της Εταιρείας, ιδίως με τη μορφή ερωτήσεων και απαντήσεων. Επίσης, με αίτηση Μετόχων που εκπροσωπούν το 1/20 του καταβεβλημένου κεφαλαίου, το Διοικητικό Συμβούλιο υποχρεούται να ανακοινώσει στην Τακτική Γενική Συνέλευση, τα ποσά που, κατά την τελευταία διετία καταβλήθηκαν σε κάθε μέλος του Διοικητικού Συμβουλίου ή τους διευθυντές της Εταιρείας, καθώς και κάθε παροχή προς τα πρόσωπα αυτά, από οποιαδήποτε αιτία ή σύμβαση της Εταιρείας με αυτούς. Σε όλες αυτές τις περιπτώσεις το Διοικητικό Συμβούλιο μπορεί να αρνηθεί την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά. Το Διοικητικό Συμβούλιο μπορεί να απαντήσει ενιαία σε αιτήσεις Μετόχων με το ίδιο περιεχόμενο.*

*4.΄Υστερα από αίτηση Μετόχων που εκπροσωπούν το 1/10 του καταβεβλημένου κεφαλαίου, που υποβάλλεται στην Εταιρεία πέντε (5) τουλάχιστον πλήρεις ημέρες πριν από τη Γενική Συνέλευση, ήτοι μέχρι και την 3η Ιουλίου 2024, το Διοικητικό Συμβούλιο υποχρεούται να παρέχει στη Γενική Συνέλευση πληροφορίες για την πορεία των εταιρικών υποθέσεων και την περιουσιακή κατάσταση της Εταιρείας. Το Διοικητικό Συμβούλιο μπορεί να αρνηθεί την παροχή των πληροφοριών για αποχρώντα ουσιώδη λόγο, ο οποίος αναγράφεται στα πρακτικά.*

*Σε όλες τις παραπάνω περιπτώσεις, άσκησης των δικαιωμάτων, η μετοχική ιδιότητα θα πιστοποιείται ηλεκτρονικά από την ΕΛΚΑΤ, μέσω της απ΄ευθείας ηλεκτρονικής σύνδεσης της Εταιρείας με τα αρχεία του Σ.Α.Τ. , κατά τα ανωτέρω αναφερόμενα.*

***V. Διαθέσιμα Έγγραφα και Πληροφορίες***

*Οι πληροφορίες των παραγράφων 3 και 4 του άρθρου 123 Ν.4548 /2018 (η παρούσα πρόσκληση, τα έγγραφα που πρόκειται να υποβληθούν στη Γενική Συνέλευση, τα σχέδια των αποφάσεων για κάθε θέμα της ημερήσιας διάταξης που προτείνονται από το Διοικητικό Συμβούλιο, τα έντυπα για την ψήφο μέσω εκπροσώπου ή αντιπροσώπου και το έντυπο της επιστολικής ψήφου) βρίσκονται αναρτημένα στον διαδικτυακό τόπο* [*http://www.centric.gr*](http://www.centric.gr)*. Επίσης, οι κ.κ. Μέτοχοι δύνανται να παραλάβουν τα ανωτέρω έγγραφα και πληροφορίες σε έντυπη μορφή από το Τμήμα Εξυπηρέτησης Μετόχων της Εταιρίας (Μοσχάτο Αττικής, οδός Στρ. Μακρυγιάννη αρ. 20, τηλ. (+ 30) 210 9480000).*

*Μοσχάτο, 17 Ιουνίου 2024*

ΤΟ ΔΙΟΙΚΗΤΙΚΟ ΣΥΜΒΟΥΛΙΟ